ddrg/super_eurlex huggingface dataset:
3.

na podlagi poročila Računskega sodišča ugotavlja, da je imela agencija leta 2018 s sodelujočimi državami sklenjene sporazume o financiranju operativnih dejavnosti, kar je predstavljalo 59 % proračuna agencije; je seznanjen, da je agencija uvedla novo poenostavljeno shemo financiranja, ki temelji pretežno na stroških na enoto za odhodke, povezane z razporeditvijo človeških virov, konec leta 2018 pa nov sistem naknadnih kontrol, ki zajema vse vrste odhodkov, ter je spremenila svoj sistem predhodnih pregledov, ki so del finančnih tokov; pojasnjuje, da je Računsko sodišče poudarilo, da povračilo za odhodke, povezane z opremo, še vedno temelji na dejanskih stroških in da projekt za prehod na povračila na podlagi stroškov na enoto še vedno ni uspešen; poleg tega z zaskrbljenostjo ugotavlja, da je Računsko sodišče ugotovilo, da so od leta 2014 dokazi o dejanskih stroških, ki so jih za stroške, povezane z opremo, predložile sodelujoče države, še vedno nezadostni in da so predhodna preverjanja teh stroškov, ki jih je izvedla agencija, neučinkovita, razen če niso podprta z dokazili; ugotavlja, da agencija ni izvedla naknadnih preverjanj povračil, kar je dodatno povečalo tveganje za neupravičena povračila stroškov; z zaskrbljenostjo ugotavlja, da je agencija dovolila več povračil za odhodke, ki so jih vložile sodelujoče države, kljub temu, da te niso predložile dokazov, ki jih je navedla in zahtevala agencija; na podlagi odgovora agencije ugotavlja, da so zadevne sodelujoče države predložile dokazila, v katerih so navedeni podrobni stroški; poziva agencijo, naj v prihodnje jasno navede vrsto dokazil, ki jih sprejema kot potrebne dokaze; agencijo tudi poziva, naj povrne le zakonsko utemeljene odhodke; pričakuje, da bo agencija hitro uvedla utemeljena naknadna preverjanja povračil in organu za podelitev razrešnice poročala o napredku v zvezi s tem do junija 2020;
4.

poziva Komisijo, naj izvede študijo izvedljivosti, da bi ocenila, ali je mogoče – če popolna združitev ni izvedljiva – vzpostaviti vsaj skupne sinergije z Agencijo Evropske unije za temeljne pravice; poziva jo tudi, naj oceni oba scenarija: selitev inštituta na sedež Agencije Evropske unije za temeljne pravice na Dunaj in selitev sedeža agencije na sedež inštituta v Vilno; ugotavlja, da bi to pomenilo delitev korporativnih in podpornih storitev ter upravljanje skupnih prostorov, pa tudi skupno informacijsko in komunikacijsko tehnologijo, telekomunikacije in internetno infrastrukturo, s čimer bi prihranili veliko denarja, ki bi ga lahko uporabili za dodatno financiranje inštituta in agencije;
19.

ugotavlja, da je bila leta 2018 v imenu Komisije izvedena zunanja ocena agencij Unije v pristojnosti Generalnega direktorata Komisije za zaposlovanje, socialne zadeve in vključevanje (EU-OSHA, Eurofound, Cedefop in ETF) v zvezi z njihovo relevantnostjo, uspešnostjo, učinkovitostjo, skladnostjo in dodano vrednostjo za Unijo; ugotavlja, da so glede na skupne zbrane povratne informacije deležniki potrdili, da se agencija odziva na splošne in posebne potrebe partnerjev in posrednikov, ter skoraj soglasno menili, da so njene dejavnosti na področju komunikacije, mreženja in sodelovanja deležnikov zelo uspešne, učinkovite in skladne;
—

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti členov 18(3) in 44,
15.

obžaluje, da Svet spet ni odgovoril na pisna vprašanja Parlamenta in da se njegov generalni sekretar ni udeležil predstavitve, ki je potekala 27. novembra 2018 v okviru letnega postopka razrešnice, kar je ponoven dokaz o popolni nepripravljenosti Sveta na sodelovanje; poudarja, da je treba odhodke Sveta pregledovati na enak način kot odhodke drugih institucij in da so bili temeljni elementi tega pregledovanja določeni v resolucijah o podelitvi razrešnice iz preteklih let; opozarja, da je Parlament edina institucija, ki jo neposredno volijo državljani Unije, in da je njegova vloga v postopku podelitve razrešnice neposredno povezana s pravico državljanov do obveščenosti o porabi javnega denarja;
C.

ker ima skupno podjetje posebno, tristransko sestavo in ker so njegovi člani Unija, države članice in prostovoljno države, pridružene programu Obzorje 2020 (v nadaljnjem besedilu: sodelujoče države), ter združenja v vlogi zasebnih članov (v nadaljnjem besedilu: zasebni člani), ki zastopajo gospodarske družbe, katerih člani so, in druge organizacije v Uniji, ki delujejo na področju elektronskih komponent in sistemov; ker bi morali imeti tudi novi člani možnost pristopiti k skupnemu podjetju;
16.

se zaveda, da je agencija uvedla ukrepe in da si še naprej prizadeva za preglednost, preprečevanje in obvladovanje nasprotja interesov ter zaščito žvižgačev; ugotavlja, da je po lastnih navedbah v letu 2017 ocenila in ublažila vrsto morebitnih in zaznanih primerov nasprotja interesov, pri čemer pri nobenem ni prišlo do dejanskega nasprotja;
84.

poziva Komisijo in države članice, naj možnosti financiranja izkoristijo za izvedbo ukrepov, da bodo obstoječa orodja ponujala popolne informacije o prostih delovnih mestih in pravicah delavcev, da bodo državljani obveščeni o teh orodjih in informacijah, ki jih ponujajo, in da se bo spremljala obveščenost z namenom nadaljnjih izboljšav; v zvezi s tem spodbuja Komisijo, naj se zavzame za oglaševanje praktičnih informacij o mobilnosti delavcev, in sicer prek novih tehnologij, spletnih iskalnikov in publicitete, in vztraja pri tesnejšem sodelovanju z državami članicami; še zlasti poziva odgovorne državne organe in koordinatorje Evropskega portala za zaposlitveno mobilnost (EURES), naj dejavneje sodelujejo z delodajalci in predstavijo portal ter priložnosti za mobilnost delavcev v Uniji; prav tako poziva Komisijo in države članice, naj poskrbijo za ustrezno dopolnjevanje in dodatnost med ukrepi, ki se financirajo iz Evropskega socialnega sklada in programa za zaposlovanje in socialne inovacije;
8.

ugotavlja, da so se leta 2017 končala tri zunanja ocenjevanja: vmesna ocena večletnega strateškega programa 2014–2020, naknadna ocena varnejšega in bolj zdravega dela v vseh starostnih obdobjih ter naknadna ocena evropske raziskave podjetij o novih in nastajajočih tveganjih II; priznava, da so vsa ocenjevanja imela pozitiven rezultat in da so bila podana priporočila že izvedena;
—

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 18(3) in člena 41 Uredbe,
—

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,
je seznanjen, da so za predlaganje članov Sodišča Evropske unije (v nadaljnjem besedilu: sodišče) v skladu s členoma 253 in 254 PDEU pristojne države članice; poudarja, da je za uspešnost sodišča pomembno pravočasno predlagati in imenovati sodnike; poziva k sprejetju novega pravila, s katerim bi določili poseben rok za (ponovno) predlaganje sodnika dovolj časa pred koncem mandata sodnika, in poziva Svet, naj pri imenovanju novih sodnikov sodišča pretehta stroške in koristi; izraža nezadovoljstvo zaradi nepravilnega predlaganja brez razpisa za dva sodnika Sodišča za uslužbence za mandat, ki je poleg tega trajal le od 14. aprila 2016 do 31. avgusta 2016; obžaluje stroške, povezane z začetkom in koncem „štirimesečnega mandata“ enega teh sodnikov, ki so poleg plače, ki jo je prejemal, znašali 69 498,25 EUR; obsoja takšno potrato denarja davkoplačevalcev Unije;
4.

sprejema sporazum, dosežen v spravnem postopku med predsedstvom in Odborom za proračun 26. marca 2018 in 10. aprila 2018, da se proračun za leto 2018 poveča za 2,48 % oziroma na 1 999 144,000 EUR, kar ustreza skupni ravni načrta odhodkov za leto 2019, da se raven odhodkov predhodnega načrta, ki ga je predsedstvo sprejelo 12. marca 2018, zmanjša za 17,5 milijona EUR in da se ustrezno zmanjšajo predlagana proračunska v naslednjih proračunskih vrsticah: 1004 – redni potni stroški, 105 – jezikovno in računalniško izobraževanje za poslance, 1404 – pripravništvo diplomantov, štipendije in izmenjava uradnikov, 1612 – nadaljnje usposabljanje, 1631 – mobilnost, 2000 – najemnine, 2007 – gradnja nepremičnin in opremljanje prostorov, 2022 – vzdrževanje, obratovanje in čiščenje stavb, 2024 – poraba energije, 2100 – računalništvo in telekomunikacije, 2101 – računalništvo in telekomunikacije – tekoče dejavnosti – infrastruktura, 2150 – računalništvo in telekomunikacije – naložbe in projekti, 212 – pohištvo, 2014 – stroški najema tehničnih naprav in opreme, 230 – pisalne potrebščine, pisarniški material in drug potrošni material, 238 – drugi upravni odhodki, 300 – stroški službenih potovanj in potovanj med tremi kraji dela, 302 – stroški za sprejeme in reprezentanco, 3040 – razni odhodki za interne seje, 3042 – seje, kongresi, konference in delegacije, 3049 – izdatki za storitve potovalnih agencij, 3243 – središče Evropskega parlamenta za obiskovalce, 3248 – odhodki za avdiovizualno informiranje, 325 – odhodki za informacijske pisarne, 101 – varnostna rezerva; zagotavlja 50 000 EUR za postavko 1400 – drugi uslužbenci – generalni sekretariat in politične skupine, 50 000 EUR za postavko 320 – pridobivanje izvedenskih mnenj in 800 000 EUR za postavko 3211 – vozlišče za znanstvene medije; pozdravlja, da je predsedstvo 16. aprila 2018 te spremembe sprejelo;
44.

poziva Svet in ESZD, naj izpolnita svojo pravno obveznost ter Parlamentu brez odlašanja – in ne da bi moral to zahtevati – posredujeta vse ustrezne dokumente, povezane s pogajanji o mednarodnih sporazumih, vključno s pogajalskimi direktivami, dogovorjenimi besedili in zapisniki vseh pogajalskih krogov, v skladu s členom 218(10) PDEU, po katerem se „Evropski parlament v vseh fazah postopka nemudoma in izčrpno obvesti“; spominja Svet in ESZD, da je Sodišče Evropske unije v preteklosti zaradi kršitev člena 218(10) že razveljavilo sklepe Sveta o podpisu in sklenitvi več sporazumov, in poudarja, da lahko Parlament tudi v prihodnje ne odobri novih sporazumov, kakor je storil v primeru celovitega in izboljšanega partnerstva z Armenijo, dokler Svet in ESZD ne bosta izpolnila svojih pravnih obveznosti;
10.

poudarja, da nova referenčna vrednost sicer ne vključuje varnostne rezerve, vendar je Komisija v zgoraj omenjenem sporočilu z dne 14. junija 2017 predlagala, da bi bili ustrezni varnostni rezervi do 24 mesecev, kar zadeva časovni načrt, in 10 do 20 %, kar zadeva proračun; poleg tega ugotavlja, da je bil med ukrepi, ki so bili sprejeti, da bi upoštevali omejitev proračuna na 6 600 000 000 EUR, odlog naročila in namestitve vseh sestavnih delov, ki niso bistveni za prvo plazmo; opozarja na dejstvo, da so bili sicer sprejeti pozitivni ukrepi za izboljšanje upravljanja in nadziranja gradbene faze projekta ITER, vendar še vedno obstaja tveganje nadaljnjih zvišanj stroškov in zamud pri izvedbi projekta glede na novo predlagano osnovo; ugotavlja, da se morajo takih tveganj zavedati tako skupno podjetje kot tudi vse strani, ki so vključene v projekt;
pozdravlja utrditev položaja Eurojusta kot središča za pravosodno sodelovanje in usklajevanje na področju boja proti čezmejnemu kriminalu, pa tudi kot središča strokovnega znanja na področju prava v Uniji; opozarja na začetek delovanja Evropske pravosodne mreže za kibernetsko kriminaliteto; ugotavlja, da je Eurojust prejel prošnjo za pomoč v 2 306 zadevah (povečanje za 4 %), da je organiziral 249 usklajevalnih sestankov za 288 zadev ter zagotovil podporo 148 skupnim preiskovalnim skupinam, vključno s finančno podporo v 90 primerih (povečanje za 32 %); je seznanjen z objavo četrtega Eurojustovega poročila Foreign Terrorist Fighters: Eurojust’s Views on the Phenomenon and the Criminal Justice Response (Tuji teroristični bojevniki: Stališča Eurojusta o pojavu in kazenskopravni odziv) iz decembra 2016;
pozdravlja vlogo, ki jo ima agencija pri spremljanju razvoja, preizkušanju in uvajanju evropskega sistema za upravljanje železniškega prometa (ERTMS), pa tudi pri ocenjevanju specifičnih projektov sistema ERTMS; pozdravlja, da sta EU in Švica v okviru Sporazuma o cestnem in železniškem prevozu blaga in potnikov začeli pogajanja, da bi lahko Švica sodelovala v Agenciji Evropske unije za železnice; poudarja, da bo agencija dobila več pristojnosti, zato ji bo treba zagotoviti potrebne finančne, materialne in človeške vire, da bo lahko učinkovito in uspešno izvajala svoje nove in dodatne naloge; opozarja na študijo v zvezi z ureditvijo financiranja evropskih agencij, ki jo je pred kratkim naročil Odbor za proračun, in na to, da bi bilo treba ustvariti možnosti za povečanje lastnega financiranja agencije; z zaskrbljenostjo opaža protislovje med nedavno sprejeto zakonodajo, ki razširja obseg nalog agencije, in krčenjem njenega proračuna, do katerega naj bi prišlo v sklopu večletnega finančnega okvira 2014–2020;
7.

na podlagi poročila Računskega sodišča ugotavlja, da v zvezi s Skladom za notranjo varnost obstaja tveganje dvojnega financiranja, ki doslej ni bilo obravnavano; želi spomniti, da je v Skladu za notranjo varnost, ki je vzpostavljen za obdobje 2014–2020 ter sestavljen iz instrumenta za finančno podporo na področju zunanjih meja in vizumov ter instrumenta za finančno podporo za policijsko sodelovanje, za ukrepe financiranja na voljo 3 800 000 000 EUR; želi nadalje spomniti, da Komisija iz instrumenta za finančno podporo na področju zunanjih meja in vizumov v okviru Sklada za notranjo varnost državam članicam povrne nakupe sredstev, kot so vozila ali plovila, in tekoče stroške, kot je poraba goriva ali vzdrževanje; poudarja, da agencija te stroške povrne tudi udeležencem v skupnih operacijah; priznava, da je agencija v sodelovanju z Generalnim direktoratom Komisije za migracije in notranje zadeve sprejela ukrepe, ki blažijo to tveganje; zlasti ugotavlja, da ti ukrepi vključujejo dostop do zbirke podatkov Sklada za notranjo varnost, v kateri so na voljo vsi načrti in poročila upravičencev, usposabljanje o funkcionalnostih skupnega sistema za deljeno upravljanje sredstev ter izvajanje predhodnih in naknadnih kontrol s preverjanjem dokazil in sočasnim ozaveščanjem upravičencev o tem vprašanju;
A.

ker se predlog spremembe proračuna št. 1/2017 nanaša na uporabo sredstev Solidarnostnega sklada Evropske unije v znesku 71 524 810 EUR v zvezi s poplavami, ki so Združeno kraljestvo prizadele med decembrom 2015 in januarjem 2016, sušo in požari, ki so Ciper prizadeli med oktobrom 2015 in junijem 2016, ter v zvezi s požari, do katerih je avgusta 2016 prišlo na portugalskem otoku Madeira,
14.

ugotavlja, da agencija leta 2015 še ni v celoti izpolnjevala standardov notranje kontrole; ugotavlja zlasti, da je bilo šest standardov notranje kontrole (in sicer št. 2 – Etika in vrednote, št. 3 – Mobilnost, zaposlovanje in fluktuacija osebja, št. 4 – Uspešnost, upravljanje in razvoj osebja, št. 9 – Nadzor vodstva, št. 10 – Neprekinjeno poslovanje in št. 11 – Upravljanje dokumentov) v postopku izvajanja, standard št. 8 – Proces in postopki pa je že delno izveden; z zadovoljstvom ugotavlja, da je bil v letu 2015 izveden standard št. 12 o obveščanju in informiranju;
3.

iz poročila Računskega sodišča o zaključnem računu centra za proračunsko leto 2015 (v nadaljevanju: poročilo Računskega sodišča) ugotavlja, da so prenesene prevzete obveznosti v naslovu II (upravni odhodki) znašale 477 994 EUR oziroma 28 %; ugotavlja, da je to predvsem posledica velike količine omrežne opreme in druge opreme IT, ki je bila potrebna v popravljenih prostorih centra in ki konec leta 2015 še ni bila dobavljena oziroma zanjo še niso bili izdani računi; ugotavlja, da so prenosi v naslednje leto zaradi večletne narave operativnih programov agencij lahko pogosto deloma ali povsem upravičeni in ne pomenijo nujno slabosti pri načrtovanju in izvrševanju proračuna ter tudi niso vedno v nasprotju s proračunskim načelom enoletnosti, zlasti če jih agencije načrtujejo in o tem obvestijo Računsko sodišče;
12.

ugotavlja, da mora agencija še sprejeti interna pravila o prijavljanju nepravilnosti; ugotavlja, da agencija čaka smernice Komisije; poziva agencijo, naj sprejme pravila, s katerimi bo lahko z notranjo politiko o prijavljanju nepravilnosti spodbudila kulturo preglednosti in odgovornosti na delovnem mestu, naj zaposlene redno obvešča in usposablja o njihovih dolžnostih in pravicah glede te politike, zagotavlja zaščito prijaviteljev nepravilnosti pred povračilnimi ukrepi, pravočasno ukrepa na podlagi vsebine opozoril prijaviteljev nepravilnosti ter oblikuje kanale za anonimno interno poročanje; poziva agencijo, naj objavi letna poročila o številu primerov prijaviteljev nepravilnosti in nadaljnjem ukrepanju ter ta poročila zagotovi organu za podelitev razrešnice; poziva agencijo, naj organu za podelitve razrešnice poroča o tem, kdaj so bila uvedena in izvedena pravil za prijavljanje nepravilnosti;
30.

potrjuje, da je skupno podjetje revidiralo svoje delovne postopke in procese, na katere so vplivali njegova nova finančna uredba in izvedbeni predpisi in njegova nova pravila o javnih naročilih in dodelitvi nepovratnih sredstev; na podlagi odgovora skupnega podjetja z zadovoljstvom ugotavlja, da so bile nove zahteve prenesene v njegove delovne postopke (politike, procesi, postopki itd.);
97.

glede na več težav v letošnjem notranjem proračunskem postopku meni, da je nujno treba spremeniti poglavje 9 in ustrezne dele drugih poglavij Poslovnika, da bi izpolnili poziv Evropskega parlamenta iz resolucije z dne 14. aprila 2016 o načrtu prihodkov in odhodkov Parlamenta za proračunsko leto 2017, in sicer „da bi bilo treba v vseh fazah proračunskega postopka vse pomembne in ustrezno razčlenjene informacije pravočasno, na razumljiv način in dovolj podrobno predstaviti članom predsedstva in Odboru za proračun, da bodo lahko predsedstvo, Odbor za proračun in politične skupine resnično razpravljali in odločitve utemeljili na celoviti podobi stanja in potreb proračuna Parlamenta“;
3.

pozdravlja, da je inštitut še zmanjšal skupni znesek prenesenih odobrenih proračunskih sredstev, za katera so bile prevzete obveznosti, in sicer z 2 500 000 EUR (32 %) v letu 2012 in 2 200 000 EUR (29 %) v letu 2013 na 1 900 000 EUR (27 %) v letu 2014; na podlagi poročila Računskega sodišča ugotavlja, da je bila stopnja prenosov za naslov III (odhodki iz poslovanja) visoka in je znašala 1 800 000 EUR (54 %); priznava, da so glavni razlogi za te prenose zamude pri javnih naročilih za raziskave in študije ter študije, ki se izvajajo in bi morale biti predvidoma zaključene v letu 2015, kot je bilo načrtovano; se zaveda, da so zamude pri študijah v okviru operativnih sredstev pogosto posledica okoliščin, na katere inštitut ne more vplivati; vendar poziva inštitut, naj si še naprej prizadeva zmanjšati znesek prenosov operativnega proračuna v naslednje leto ter upošteva proračunsko načelo enoletnosti;
4.

pozdravlja zavezo Komisije, da ne bo preusmerjala sredstev iz proračuna za zunanjo humanitarno pomoč; je seznanjen z njenim predlogom, da bo prvi obrok novega instrumenta financirala s prerazporeditvijo proračunskih sredstev Sklada za migracije, azil in vključevanje (AMIF), ki so že zdaj namenjena delitvi bremen v zvezi z begunci med državami članicami; meni, da celotnega zneska instrumenta ne bo mogoče zagotoviti s prerazporeditvami, ne da bi to škodovalo izvajanju tega sklada, ki bo letos gotovo pod pritiskom in bo potreboval dodatna sredstva, če se bo načrt premeščanja beguncev začel v celoti izvajati; zato meni, da je treba proračunska sredstva v znesku 100 milijonov EUR zagotoviti vnaprej in jih nadomestiti pozneje; ugotavlja, da je bila v razdelku 3 dosežena zgornja meja in da je bil instrument prilagodljivosti za leto 2016 že v celoti porabljen; zato podpira uporabo varnostne rezerve za preostali znesek v tem letu, takoj ko bo to potrebno, in poziva Komisijo, naj pripravi predlog v zvezi s tem; meni, da se ne bo mogoče izogniti povišanju zgornje meje večletnega finančnega okvira v razdelku 3, če bomo želeli zadostiti vsem potrebam v zvezi z begunsko in priseljensko krizo;
A.

ker je bilo Skupno podjetje Artemis (v nadaljevanju: skupno podjetje) decembra 2007 ustanovljeno za obdobje 10 let z namenom vzpostaviti in izvesti raziskovalni program za razvoj ključnih tehnologij za vgrajene računalniške sisteme na različnih področjih uporabe, da bi izboljšali evropsko konkurenčnost in vzdržnost ter omogočili oblikovanje novih trgov in družbenih aplikacij,
4.

ugotavlja, da je upravni odbor agencije v letu 2014 odobril tri proračunske prerazporeditve med proračunskimi naslovi in nad 10 % odobrenega proračuna; ugotavlja, da so te prerazporeditve znašale 947 932 EUR in so se večinoma nanašale na prerazporeditev presežka v okviru upravnih odhodkov za operativne projekte ali znotraj odhodkov iz poslovanja;
D.

ker so članice skupnega podjetja Unija, države članice in države, ki so se prostovoljno pridružile programu Obzorje 2020, združenja v vlogi zasebnih članov, ki zastopajo gospodarske družbe, katerih člani so, in druge organizacije v Uniji, ki delujejo na področju elektronskih komponent in sistemov; ker bi moralo biti skupno podjetje dostopno za nove člane;
15.

je seznanjen z velikim številom misij varuhovega osebja med Brusljem in Strasbourgom, skupaj 212, za katere so stroški znašali 126 000 EUR, prišteti pa je treba tudi stroške v višini približno 60 000 EUR za izgubljen delovni čas med potovanji; spodbuja varuha, naj čim bolj zmanjša število misij svojega osebja in v največji možni meri uporablja videokonference ali druga tehnična sredstva, kot to že delajo druge institucije, da bi se preprečile nepotrebne poti in znatno zmanjšali stroški; prav tako opozarja varuha na okoljski učinek emisij CO2, ki se sproščajo s takšnimi potovanji, ter da je zato pomembno, da prevzame svojo odgovornost na tem področju in poroča Parlamentu o doseženem napredku;
1.

opozarja, da je Računsko sodišče v svojem poročilu o letnih računovodskih izkazih Evropskega inštituta za inovacije in tehnologijo (v nadaljnjem besedilu: inštitut) za proračunsko leto 2013 že drugo leto zapored ugotovilo, da ni nobenega razumnega zagotovila o zakonitosti in pravilnosti transakcij, povezanih z nepovratnimi sredstvi; ugotavlja, da je bila po mnenju Računskega sodišča kakovost potrdil nezanesljiva, saj so jih izdala neodvisna revizorska podjetja, ki so jih najeli upravičenci do nepovratnih sredstev, in zajemajo približno 87 % odhodkov za nepovratna sredstva; poleg tega opozarja, da je inštitut, da bi odpravil pomanjkljivosti v zvezi s kakovostjo revizijskih potrdil, izboljšal navodila revizorjem, ki izdajajo potrdila, ter junija 2013 posredoval posodobljena navodila skupnostim znanja in inovacij, ki so prejemnice nepovratnih sredstev inštituta;
4.

meni, da je odpuščanje presežnih delavcev v sektorju za popravila in montažo strojev in naprav v regiji Southern and Eastern Ireland povezano z velikimi strukturnimi spremembami v svetovnih trgovinskih tokovih zaradi globalizacije, in trdi, da je zaprtje podjetja LTAI posledica velikih sprememb v trgovanju EU z blagom in storitvami, ki izhajajo iz tehnološkega prehoda na proizvodnjo nove generacije zrakoplovov in komponent, ter iz prehoda na proizvodnjo širših komponent zrakoplova, ki je vplival na tržne temelje osnovnega poslovnega modela podjetja LTAI, ter iz sprememb lokacije svetovne proizvodnje zrakoplovov; ugotavlja, da zahodnoevropski in ameriški prevozniki širokotrupne zrakoplove za večja vzdrževalna dela pošiljajo na Kitajsko, in da se je celo matična družba Lufthansa Technik odločila, da se bodo globalne dejavnosti za Airbus A330/340 MRO izvajale v hčerinski družbi Lufthansa Technik Philippines;